Zápis - študijný program všeobecné lekárstvo a zubné lekárstvo 2. až 6. ročník.

Zápis do akademického roka 2026/2027 sa uskutoční online formou najneskôr do 11.09.2026.
Upozornenie - online zápis nie je elektronický zápis študenta v systéme AIS2, online zápis vykoná referentka študijného oddelenia. 
Predpokladané ukončenie online zápisu pre jednotlivé ročníky:

Zápis do 2. ročníka – 10.09.2026
Zápis do 3. ročníka – 10.09.2026
Zápis do 4. ročníka – 09.09.2026
Zápis do 5. ročníka – 09.09.2026
Zápis do 6. ročníka – 09.09.2026

Na pokračovanie v štúdiu musí študent dennej formy štúdia v doktorskom študijnom programe so štandardnou dĺžkou štúdia šesť rokov v kontrolných etapách štúdia preukázať získanie minimálneho počtu kreditov a to nasledovne (Vnútorný predpis č. 31/2023, Študijný poriadok Univerzity Komenského v Bratislave, Lekárskej fakulty, Čl. 15 Kontrolné etapy štúdia):

na konci prvého roku štúdia 48 kreditov 
na konci druhého roku štúdia 108 kreditov 
na konci tretieho roku štúdia 168 kreditov 
na konci štvrtého roku štúdia 228 kreditov 
na konci piateho roku štúdia 288 kreditov 
na konci šiesteho roku štúdia 348 kreditov 
na konci siedmeho roku štúdia 354 kreditov 
na konci ôsmeho roku štúdia 360 kreditov

Podmienkou pre postup do vyššieho roku štúdia je získanie potrebného počtu kreditov za  predmety predpísané v danom akademickom roku a získanie kreditov za opakovane zapísané (prenesené) predmety*.
*Študent si môže počas štúdia opakovane zapísať povinný predmet, ktorý absolvoval neúspešne. Po druhom neúspešnom pokuse o absolvovanie povinného predmetu je študent vylúčený zo štúdia [§ 66 ods.1 písm. c) zákona]. Vyhláška č. 614/2002 Z.z. Vyhláška Ministerstva školstva Slovenskej republiky o kreditovom systéme štúdia §5, ods.3.
K zápisu je študent povinný:
 1. Skontrolovať v AIS2 úplnosť a správnosť zapísaných hodnotení predmetov z akademického roka  2025/2026.
V prípade nezrovnalostí kontaktujte príslušného vyučujúceho, prípadne dané pracovisko, kde Vám kredity udelili.
 2. Uhradiť poplatok za ISIC
Poplatok je potrebné uhradiť výhradne elektronicky, bankovým prevodom na účet LFUK. Príkaz na úhradu neskôr nájdete v AIS2. Presný termín bude zverejnený v druhej polovici augusta 2026 na web stránke fakulty, tiež bude študent upozornený e-mailom.  
Poplatok:
Režijné náklady	-  	6 € je povinný pre všetkých študentov
Známka ISIC		-	13 €
Známka NO ISIC	-	bez poplatku

Uhradenie poplatku je podmienkou pre zápis do vyššieho roku štúdia.
Upozornenie - dopravná funkcionalita preukazu ISIC (Ubian) je služba tretej strany.

Všetky ďalšie informácie Vám budú včas zaslané na pridelený univerzitný e-mail a zverejnené na stránke www.fmed.uniba.sk v mesiaci august.
